Tawtee e foolotiro tafugol « Meme » ngol ka Ɗemɗe Neeniije
Musiɗɓe tedduɓe, juurotooɓe Misiide, Men hewtidii hannde kadi e kumpital mawngal, kumpital ɓamtaare Fulfulde, e jurol gannde kese. Wano woowiri non, tuma kala, men humpitay on ka ɗemngal men ngal naatiri e Jokkito »
UNESCO humpitii tiitoonde ñalaande winndere ɗemɗe neeniije ɗen 21 Fabraa’iru 2017!
Fii mawningol ñalaande Hakkunde-leyɗeere wonande Ɗemɗe Muynaaɗe Ɗen ñalnde 21 Fabraa’iru 2017, UNESCO, fedde kippunde nden fii ɗuuɗal pine e ɗemɗe.. ka aduna, okkuɓe kadi ñalaande 21 Fabraa’iru nden e hitaande kala, Jokkito »
Fabraa’iru hewtii, lewru ɗemɗe neeniije !
Banndiraaɓe tedduɓe, E hitaande 2014 nden, men yowuno winndannde ka Misiide ɗoo, nodditugol on mawningol haala men muynaaka kan battane ñalnde 21 Fabraa’iru wondude e https://fr.globalvoices.org fewndo nde ɓe fewtinirnoo men lamnde Jokkito »
Ko teddungal e mon, facebook wowlii pular
Waɗii duuɓi tati e ko fawi, gila yarlitiiɓe men fuɗɗii firde laylatol renndo ngol facebook e Fulfulde. Ko ɓaawo nde yimɓe maghribi ɓen newnananoo huutorde ɗemngal Tamazight ngal 2013 woni ko fewjooɓe facebook Jokkito »
Fulfulde, ko ɗemngal layungal
Ñalnde 16 setto (suwen) 2016, gooto e blogooɓe mondoblog yowuno winndannde ka lowre mun doudoufine.mondoblog.org, o tiitori nde : « Faransee, ngal ɗemngal battingal e Pular ». Mo janngii winndannde nden, o fellitay wonde ɗemngal Jokkito »
Ko teddungal e mon, facebook wowlii pular
Waɗii duuɓi tati e ko fawi, gila yarlitiiɓe men fuɗɗii firde laylatol renndo ngol facebook e Fulfulde. Ko ɓaawo nde yimɓe maghribi ɓen newnananoo huutorde ɗemngal Tamazight ngal 2013 woni ko fewjooɓe facebook ɓen eɓɓindanii naadugol ɗemɗe afriknaaje ɗen ka duncal maɓɓe. Ɓe sincani ɗum goomu wi’eteengu Facebook Translation Team, ɓen naadi heen ɗemɗe ariknaaje sappo (10). Tawano e majje gila on tuma, ɗemngal Fulfulde ngal, ngal okkiraa ton innde Pulaar-Fulfulde, ɓaawti-mun, arti Fula, ɓe sincani ngaldinngiral ka facebook e innde Translator Community for Pulaar
Nden eɓoore naatugol Fulfulde ka facebook ko e Moodi Ibrahiima Saar en iwrunoo, ɓe firti kelmeendi ɓaarordi ndin fow ka Pulaar. Ko non yaari haa yerlitiiɓe goo kadi tawti dental ngal wano Moodi Bokar Bah en, Moodi Saajo Bah en, Tafsir Balde en, Moodi Hammadi Jah en, e woɓɓe goo.
Golle ɗen wonaa ko hoyi, sabu ko firugol yeru faamu mun on, refti woota kadi suɓoo ko ɓuri feewude kon. Gooto bee hino marunoo feere firugol woota suɓoo ka hello firingo
E lebbi yawtuɗi, kañum goomu Facebook Translation Team ngun nelduno en ɓatakuru humpitugol men wonde facebook firaama haa hewtii 85%. Ɓaawo ɗum, ko neeɓaali koo, ɓe weltinirii en fampagol facebook ngol ka ɗemngal Pular. E hino suutannde welo-welo ngol : » Just in time for International Translation Day on Friday, we are launching three new languages: Corsican, Maltese, and Fula. With these three additions, Facebook is now available in 101 languages, and more than one billion people are using Facebook in a language other than English « .
Peeral hesal no suppitoo
sama’u on no fina feroo
Fuɗnaange e hiirnaange
Nano e ñaamo
Karambi no settitee
Sabu ɗemngal heɓtitaama
12 Responses to Ko teddungal e mon, facebook wowlii pular
-
En keɓii weltaare e darnde maɓɓe e hakkillaaji maɓɓe ŋelɗi eɗen ndu’anooɓe balɗe juutɗe wondudee cellal e semmbe kala daraniiɗe ɓamtaare ɗemngal Pulaar?
-
Yoo allah wone ballon,foti ndé poular yetti do,KO ndé yonti tane wonata
-
A haali goonga huunde konde yottii en njettii Allah e nulaaɗo makko e kala fannu eɗen ñaagi Allah yo Allah Pulaar ɓamtaade ha ɓura ɗo yaajude ya seydinaa Muhammad.
Ngenndiyaŋke Joop mo Madiina Gunaas
-
Wallahi huunde fof konde Allah newni yo Allah naɓiran en yeeso ya barke muhammadu !
-
-
Yo allá wallu fulBE fof njokke golpe has yeeso no laawo
-
Emin njetta denndaangal banndiraaɓe goomu ngu golle maɓɓe faayodinɗe fulɓe tinnee e kawtal ko kawtal faabu leñol
-
Ko welo-welo mawngo! Ko yettude Allah ! Jooni non haray mo bee ko yo wallito haa fulɓe ɓen fow waawa gollitirde facebook e ɗemgal pular. Ka fuɗɗoode sattay seeɗa sabu ko pular fuuta tooro ɓuraa huutoreede ton kono e nder ɓalɗe walla jonte tun haray wowtaama!
-
ñende nanmii facebook wattaama e ngal ɗemngal diimal ñende hen weeltaare e weeytaare waɗimi ngada mbeña goonga geloo ngal bah wii`anno ko duwaade wonɓe sabaabu ɓe yoo. GENO yoɓɓe
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn eng_Latn wol_Latn fuv_Latn fuv_Latn fuv_Latn ita_Latn fuv_Latn fuv_Latn unk fuv_Latn unk fuv_Latn unk fuv_Latn wol_Latn unk fuv_Latn unk unk spa_Latn unk fuv_Latn unk fuv_Latn unk fuv_Latn